Ռուբլու գոտու մասին առայժմ շատ վաղ է խոսել: Անգամ համաձայնագրերում դրա մասին խոսք կարող է լինել 2020 թվականից հետո: Դրա համար նախ պետք է երկրներն ունենան տնտեսական զարգացման միեւնույն մակարդակը, հետո՝ ֆինանսական հոսքերի կարգավորման նույն միջավայրը: Եթե չկա դա, չի կարող միասնական արժույթի գաղափարն իրականացվել: Եթե լինի, նշանակում է այդ միությունը զարգացման այնպիսի մակարդակի է հասել, որ կարող է իրեն դա թույլ տալ: Եթե մեզ վաղը միասնական արժույթի մոտեցում առաջարկվի, մենք պետք է տեսնենք՝ մեր տնտեսության այս կամ այն ճյուղի համար դա որքանով է նպաստավոր լինելու: Չպետք է կուրորեն գնանք դրան: Չեն կարող մեզ պարտադրել, եթե փաստարկված հիմնավորումներ դնենք իրենց սեղանին: